ریاست ٹونک

ریاست ٹونک (Tonk, princely state) برطانیہ کی بالا دستی معاہدے کے تحت 1817ء میں ایک نوابی ریاست تھی۔ 1947ء میں تقسیم ہند کے بعد ٹونک نے نئے آزاد ڈومنین بھارت کے ساتھ الحاق کر لیا۔ یہ موجودہ بھارت کے ضلع ٹونک میں واقع تھی۔

تاریخ 
آزادی سے قبل راجستھان میں بہت سی ریاستیں تھیں لیکن ان میں ٹونک واحد مسلم ریاست تھی۔ ٹونک شہر اٹھارہ سو سترہ سے سنہ انیس سو سینتالیس تک ریاست کا دار الحکومت تھا جسے ایک مسلم حکمران نے آباد کیا تھا۔ راجستھان، علوم و فنون، شعر و شاعری اور ارباب فکر و نظر کی سرزمین ٹونک ہر اعتبارسے اپنی ایک نمایاں خصوصیت رکھتا ہے۔ "ٹونک" راجستھان کی ایک چھوٹی سی ریاست تھی مگرمعنوی اعتبار سے گراں قدر تھی۔ اس ریاست نے مفتی عبد اللہ ٹونکی، مفتی محمود الحسن، حافظ شیرانی، مولانا احمد علی سیماب جیسے جید علما اور اختر شیرانی، بسمل سعیدی اور مخمور سعیدی جیسے نامی گرامی اردو زبان و ادب کے شعرا پیدا کیے۔ حقیقت پسندانہ نقطہ نظر سے ٹونک کی ریاست کا جائزہ لیا جائے تو معلوم ہوگا کہ جن ریاستوں نے پچھلی صدی میں مشرقی علوم کی ترقی و ترویج میں حصہ لیا تھا ان میں ٹونک کو امتیازی شان حاصل ہے۔

ٹونک کے حکمران 
 محمد عامر خان 1798 - 1834
 محمد وزیر خان 1834 - 1864
 محمد علی خان 1864 - 1867
 محمد ابراہیم علی خان 1867 - جون 23، 1930
 محمد سعادت علی خان 23 جون، 1930 - 31 مئی، 1947
 محمد فاروق علی خان 1947 - 1948
 محمد اسماعیل علی خان 1948 - 1974
 محمد معصوم علی خان 1974 - ستمبر 4، 1994
 محمد آفتاب علی خان نے ستمبر 4، 1994 کے بعد سے

مزید دیکھیے
 بسمل سعیدی

حوالہ جات 

1806ء میں قائم ہونے والے ممالک اور علاقے
1817ء میں قائم ہونے والے ممالک اور علاقے
بھارت میں 1949ء کی تحلیلات
پشتون شاہی سلاسل
راجستھان کی نوابی ریاستیں
ضلع ٹونک
ہندستان کی مسلم نوابی ریاستیں
ہندوستان میں 1817ء کی تاسیسات
1949ء میں تحلیل ہونے والی ریاستیں اور عملداریاں
ہندوستان میں 1806ء کی تاسیسات
ویکی ڈیٹا سے مطابقت رکھنے والی مختصر تفصیل